**Golgota zilei de mâine**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*armură de fluturi\*

în labirintul spaimelor lumii

cobor

țipătul mut al cangrenelor

aud

în sânge setez arpegii alchimice

diapazonul iubirii

schimbă

sunetul cărnii

din curcubeie culeg semințele armoniei

vibrează sinapsele

evadează inorogii din bobul de rouă

pistil de candoare

semnează în petalele inimii

irump geneze

zeii spală fața zilei cu mine

ridic somnul din pupilă

îmbrac sfioasă râsul ca o cămașă

de nessus reformat

în arc am strâns orizontul

mâna ta părinte

acordează arterele infinitului

țâșnesc

săgeată de lumină